ร้านนี้ซ่อนอยู่ในมธ.ศูนย์รังสิตใต้อาคารหอพัก14ชั้นค่ะ หาไม่ยาก ถ้าใครไปไม่ถูกลองถามคนแถวนั้นดูได้ค่ะ

ตั้งใจมาลองฮันนี่โทสร้านนี้เพราะเห็นหลายรีวิวบอกว่าอร่อย ร้านนี้ไม่ได้ขายเฉพาะขนมนะคะ มีอาหารคาวให้เลือกทานพอสมควรเลยค่ะ
ในส่วนของฮันนีโทสที่สั่งมาจะมาพร้อมน้ำผึ้งมาให้ราดเองและไอศครีม2สกูป ซึ่งเป็นไอศครีมโฮมเมดที่ร้านทำเองสามารถเลือกรสชาติได้ตามใจเลยค่ะ เราเลือกรสวนิลลา และ forest berry ทั้งสองรสไปด้วยกันดีค่ะ ไม่หวานเลี่ยนเกินไป ส่วนตัวขนมปังเค้าจะกรอบนอกนุ่มใน แต่ยังไม่เข้มข้นเท่าเจ้าดัง ทำให้ทานได้เพลินๆจนหมดค่ะ
นอกจากนี้ทางร้านยังมีวาฟเฟิล เค้ก และขนมปังปิ้งหน้าต่างๆให้เลือกอีกเยอะแยะ
หากใครผ่านไปแถวนั้นก้ออย่าลืมไปลองชิมกันนะคะ